ORDE do 1 de febreiro de 2011 pola que se declara a alleabilidade de catro inmobles, antigas casetas de legoeiros, situados nos concellos de Boiro, Cesuras, Dodro e Verín.
CONSELLERÍA DE FACENDA — III. OUTRAS DISPOSICIÓNS — 28/02/2011

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, do 21 de setembro, sobre transferencia de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c) establece que se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas.
Unha vez desafectados do dominio público os inmobles situados nos concellos de Boiro e Dodro mediante o Decreto 228/2010, do 30 de decembro, (DOG nº 20, do 31 de xaneiro), o de Cesuras mediante o Decreto 214/2010, do 16 de decembro, (DOG nº 249, do 29 de decembro) e o de Verín mediante o Decreto 271/1997, do 18 de setembro, (DOG nº 192, do 6 de outubro), e obtidas as súas inscricións nos correspondentes rexistros da propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma galega, e no artigo 60º do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos bens que se describen a seguir:
1. Soar de 840 m2 de superficie, situado no punto quilométrico 23,550 da actual AC-305, Padrón-Ribeira, antiga C-550, hoxe rúa Cimadevila, s/n, do municipio de Boiro (A Coruña). Estrema: norte, Inmobiliaria Paxonal, S.A.; sur, Manuel Comojo Lojo; leste, estrada AC-305, hoxe rúa Cimadevila e oeste, camiño, José Ramón Otero Martínez, descoñecido e Juan García Torrado.
Referencia catastral: 0024309NH1202S0001MP.
Inscrito no Rexistro da Propiedade de Noia, no tomo 1.334, libro 263, folio 159, predio nº 24.276.
2. Inmoble situado no concello de Cesuras, antiga caseta de legoeiros, no lugar da Rexidoira nº 1, punto quilométrico 41,500 da estrada C-540 Betanzos-Agolada, de planta baixa de 109 m2, sobre soar cunha superficie total de 382 m2, que estrema: norte, José María Casal Sánchez e Manuela Sánchez Seoane; sur, estrada C-540; leste, Manuela Sánchez Seoane e oeste, José María Casal Sánchez.
Correspóndese coas referencias catastrais de rústica 15026A036002810000QY e 000400200NH67F0000GF.
Inscrito no Rexistro da Propiedade de Betanzos no tomo 2.023, libro 135, folio 150, predio 15.380.
3. Soar cunha superficie total de 362 m2, sobre o cal se asenta un edificio coñecido como antiga caseta de legoeiros de Dodro, de planta baixa de 107 m2, no punto quilométrico 3,090 da estrada C-550, actual AC-305 Padrón-Ribeira, hoxe lugar da Igrexa, 28, Cruceiro, concello de Dodro (A Coruña). Estrema: norte, Rosa Vigo Pérez; sur, estrada AC-305 Padrón-Ribeira; leste, Rosa Vigo Pérez e oeste, Rosa Vigo Pérez, Carlos Calvo Susavila e Manuel Vigo Pérez.
Referencia catastral: 15033A004007630000JP de rústica e 000102300NH22H0001ZQ de urbana.
Inscrito no Rexistro da Propiedade de Padrón, no tomo 824, libro 74, folio 203, predio nº 10.191.
4. Predio de 357,3 m2 de superficie, sito na avenide Sousas, 11 en Verín (Ourense), sobre o cal se asenta unha construción dedicada a caseta de legoeiros, cunha superficie útil de 407,52 m2, distribuídos en entresollado, baixo e planta primeira. Estrema: norte, terreo propiedade do Ministerio de Fomento; sur, avenida de Sousas; leste, casa de Herminio Gil e oeste, terreo de Bernardo García Limia.
Referencia catastral: 0246924PG3404N0001IW.
Inscrito no Rexistro da Propiedade de Verín, no tomo 698, libro 141, folio 4, predio nº 24.208.
Santiago de Compostela, 1 de febreiro de 2011.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda